Rijeka, 15. listopada 2019.g.

**NAJAVA DOGAĐAJA / POZIV ZA MEDIJE**

***Poštovani predstavnici medija, molim vas da sljedeću najavu, po mogućnosti, objavite u svojim medijima***

***danas (15.10.), u srijedu (16.10.) i četvrtak (17.10.2019.).***

**IZRADA SPECIFIČNOG VRTNOG OTOKA NA KRIŽANJU LIBURNIJSKE I ZAMETSKE ULICE U RIJECI**

**U SKLOPU ZELENOG VALA EUROPSKE PRIJESTOLNICE KULTURE**

**U srijedu i četvrtak, 16. i 17. listopada 2019.g. od 10.30 do 15.00 sati na križanju Liburnijske i Zametske ulice u Rijeci** održat će se **izrada specifičnog vrtnog otoka kojim Društvo prijatelja waldorfske pedagogije želi ekstremnim primjerom dokazati da i na mjestima izloženim gustom automobilskom prometu biljke mogu uspješno rasti.**

Radi se o aktivnosti projekta **Zeleni gradski otoci**, koji provodi **Društvo prijatelja waldorfske pedagogije** u sklopu programa **Zeleni val Europske prijestolnice kulture**.

Sadit će se biljke otporne na hladnoću i izravnu sunčevu svjetlost, aromatičnih i/ili začinskih svojstava, a **aktivnosti se mogu pridružiti svi zainteresirani građani**. **Pribor za rad je osiguran, a mjesto okupljanja je Osnovna Waldorfska škola** (Zametska 6, Rijeka) **u 10.30 sati, oba dana**.

Izrada demonstracijskog vrtnog otoka na ovom mjestu, poslužit će kao ekstreman primjer urbanog vrtlarenja.

Projekt **Zeleni gradski otoci** usmjeren je kreiranju zelenih otoka na balkonima i betonskim dvorištima gdje bi se uzgajalo povrtno i aromatično bilje. Aktivnosti projekta su edukacija učenika, roditelja i zainteresirane javnosti za urbano vrtlarenje tj. kreiranje vrta na balkonu ili dvorištu, izrada samonavodnjavajuće gredice, izrada vertikalnog vrta, kompostiranje na balkonu ili u malom vrtu, upotreba sjemenja starih otpornih sorti povrtnih biljaka, upoznavanje tajni biološkog i biološko-dinamičnog vrtlarenja, izdavanje slikovnice dobrih i loših biljnih susjeda te **izrada demonstracijskog vrtnog otoka na otvorenom i u zatvorenom prostoru.**

Program se realizira uz potporu sudioničkog programa Zeleni val Rijeke 2020 – Europske prijestolnice kulture, koji provodi RiHub. Odabrani projekti Zelenog vala, koje su prijavljivali sami građani doprinose zelenijim i urednijim javnim prostorima i potiču sugrađane da budu ekološki odgovorniji.

Unaprijed zahvaljujem na **objavi** najave događaja i **odzivu** te srdačno pozdravljam!

Lena Stojiljković

Odnosi s medijima, Rijeka 2020

lena.stojiljkovic@rijeka2020.eu

Mob: +385 91 612 63 42